ས་ར་ཧ། ཀླུ་སྒྲུབ། ཤ་བ་རི་པ། ལུ་ཨི་པ། དཱ་རི་ཀ་པ། རྡོ་རྗེ་དྲིལ་བུ་པ། རུས་སྦལ་ཞབས། ཤྲཱི་ཛ་ལནྡྷ་ར་པ། ནག་པོ་སྤྱོད་པ། གུ་ཧྱ་པ། རྣམ་རྒྱལ་ཞབས། ཏི་ལོ་པ། ནཱ་རོ་པ། ཕམ་ཐིང་པ་སྐུ་མཆེད། ཀློག་ཀྱ་བ། མལ་ལོ། ས་སྐྱ་པ་ཆེན་པོ། སློབ་དཔོན་རིན་པོ་ཆེ། རྗེ་བཙུན་པ། ཆོས་རྗེ་པ། འཕགས་པ། ཞང་དཀོན་མཆོག་དཔལ། བྲག་ཕུག་པ། བློ་གྲོས་བརྟན་པ། བླ་མ་དཔལ་ལྡན་ཚུལ་ཁྲིམས། ཆོས་རྗེ་ཡེ་ཤེས་རྒྱལ་མཚན། རྗེ་བཙུན་ཀུན་དགའ་བཟང་པོ། མུས་ཆེན་འཁོར་ལོ་སྡོམ་པ། མཁས་གྲུབ་བསོད་ནམས་སེང་གེ རྡོ་རྗེ་འཆང་ཆེན་པོ་དཀོན་མཆོག་འཕེལ། དེས་བདག་ས་སྐྱ་ལོ་ཙཱ་བ་ལའོ། །རིམ་བཞི་ལམ་སློང་། ཁྲིད་ཡིག་ཕྲན་རྣམས་དང་བཅས་པ་དང་། ཆོས་རྗེ་བསོད་ནམས་སེང་གེ་བས་མཛད་པའི་ཁྲིད་ཡིག་གི་ལུང་རྣམས་ཐོས་སོ། །བདེ་མཆོག་དཀར་པོའི་ཁྲིད་ཀྱི་བརྒྱུད་པ་ནི། །འཁོར་ལོ་བདེ་མཆོག པཎ་ཆེན་ཤཱཀྱ་ཤྲཱི། གཡག་སྡེ་ལོ་ཙཱ་བ། མངའ་རིས་པ་སངས་རྒྱས་ཡེ་ཤེས། རིན་པོ་ཆེ་བསོད་ནམས་གྲགས་པ། ཆོས་རྗེ་བསོད་ནམས་རྒྱལ་མཚན། རིན་པོ་ཆེ་གྲགས་ཚུལ་བ། མཁས་བཙུན་བྱང་ཆུབ་སེང་གེ ས་བཟང་འཕགས་པ། ཆོས་རྗེ་ཀུན་དགའ་བཟང་པོ། ཆོས་རྗེ་དཔལ་ལྡན་རྡོ་རྗེ། ཆོས་རྗེ་དཀོན་མཆོག་འཕེལ། དེས་བདག་ས་སྐྱ་ལོ་ཙཱ་བ་ལའོ། །དཔྱལ་ཨ་མོ་གྷས་མཛད་པའི་ཁྲིད་ཡིག ལྷན་སྐྱེས་པྲཛྙཱ་རཀྵི་ཏའི་ལུགས་ཀྱི་མངོན་རྟོགས། ཁྲིད་ཡིག་བརྒྱུད་པ་གསུམ་པ། ཡང་ཁྲིད་ཡིག་གཅིག་རྣམས་ཐོས་སོ། །རྫོགས་རིམ་ཟབ་མོ་ཤིན་ཏུ་སྤྲོས་མེད་ཀྱི་ཁྲིད་ཐོབ་ནས་བརྒྱུད་པ་ནི། གཤིན་རྗེའི་གཤེད། བིརྺ་པ། ཌོཾ་བི་པ། བྲམ་ཟེ་དཔལ་འཛིན། །བློ་བཟང་སྙིང་པོ། དརྤཎ་ཨཱ་ཙརྻ། གློ་བོ་ལོ་ཙཱ་བ་ཤེས་རབ་རིན་ཆེན། །བླ་མ་ས་པ། མཆོག་ལྡན་ལེགས་པའི་བློ་གྲོས། བླ་མ་དཔལ་ལྡན་སེང་གེ བུ་སྟོན་རིན་ཆེན་གྲུབ། ཆོས་རྗེ་བསོད་ནམས་རྒྱལ་མཚན། ཆོས་རྗེ་ཕྱོགས་ལས་རྣམ་རྒྱལ། ཆོས་རྗེ་ཡེ་ཤེས་རྒྱལ་མཚན། རྗེ་བཙུན་ཀུན་དགའ་བཟང་པོ། མུས་ཆེན་དཀོན་མཆོག་རྒྱལ་མཚན། ཀུན་མཁྱེན་བསོད་ནམས་སེང་གེ ཆོས་རྗེ་དཀོན་མཆོག་འཕེལ་བ། དེས་བདག་ས་སྐྱ་ལོ་ཙཱ་བ་ལའོ། །སྤྲོས་མེད་རྡོ་རྗེའི་ཚིག་རྐང་བིརྺ་པས་མཛད་པ། སྤྲོས་མེད་ཀྱི་བྱིན་རླབས། འོད་གསལ་འཆར་བའི་རིམ་པ། བདུད་རྩི་ལྔ་བྱིན་གྱིས་བརླབས་པའི་ཆོ་ག་གཉིས་བིརྺ་པས་མཛད་པ། གློ་བོ་ལོ་ཙཱ་བས་མཛད་པའི་ཁྲིད་ཡིག སྤྲོས་མེད་མཛེས་རྒྱན་རྣམས་ཐོས་སོ། །ཀུ་རུ་ཀུལླེ། འདོད་པའི་རྒྱལ་པོ། ཚོགས་ཀྱི་བདག་པོ་རྣམས་ཀྱི་རྗེས་གནང་ཐོབ་ནས། ཀུ་རུ་ཀུལླེའི་ལོ་རྒྱུས་རྗེས་གནང་གི་ཡི་གེ སྒྲུབ་ཐབས་ལྷན་སྐྱེས་རོལ་པས་མཛད་པ། བླ་མ་རྡོ་རྗེ་གདན་པས་མཛད་པའི་མན་ངག་ཆེ་ཆུང་གསུམ། སྒྲུབ་ཐབས་རྗེ་བཙུན་གྱིས་མཛད་པ། འདོད་རྒྱལ་ལ། སྔགས་ཀྱི་རྒྱལ་པོའི་སྒྲུབ་ཐབས་རིན་ཆེན་རྡོ་རྗེས་མཛད་པ། གསལ་བྱེད་ཉི་མའི་འཁོར་ལོ། །སྒྲུབ་ཐབས་ཀྱི་རྣམ་བཤད། ས་སྐྱ་པ་ཆེན་པོས་མཛད་པ། དབང་གི་ཞལ་གདམས་ཉམས་སུ་བླང་བདེ་བ་ས་པཎ་གྱི་མཛད་པ། སྐུ་གསུང་ཐུགས་ཀྱི་རབ་གནས། བཟླས་ལུང་། གཏོར་མའི་ཞལ་གདམས། དྲག་པོའི་ལས་སྦྱོར། འཁོར་ལོ་བྲི་བའི་མན་ངག ལས་བཞིའི་ཟིན་བྲིས། གསང་བསྒྲུབ། རིན་ཆེན་བསྒྲུབ་པའི་མན་ངག ཞི་རྒྱས་དྲག་གསུམ་ལ་ཁ་བསྒྱུར། སྦྱིན་སྲེག བསྟོད་པ། མཆོད་འབུལ། རྟགས་ཡིག རྟེན་འབྲེལ་གྱི་ཆོ་ག བརྒྱུད་པའི་ལོ་རྒྱུས། སྒྲུབ་ཐབས་ཆོས་རྗེ་ཀུན་དགའ་བཟང་པོས་མཛད་པ། ཚོགས་བདག་གི་ལོ་རྒྱུས། བགེགས་ཀྱི་རྒྱལ་པོའི་སྒྲུབ་ཐབས་དེ་པཾ་ཀ་རས་མཛད་པ། སྒྲུབ་ཡིག་འཕགས་པས་མཛད་པ། དབང་རྒྱས་གཉིས་ཀྱི་སྦྱིན་སྲེག ཚོགས་བདག་གི་གཟུངས་རྣམས་ཀྱི་བརྒྱུད་པ་ནི་ཆོས་རྗེ་ཀུན་དགའ་བཟང་པོ། ཆོས་རྗེ་ཀུན་དགའ་དབང་ཕྱུག བླ་མ་ཆོས་རྗེ། ཡང་ན། ཆོས་རྗེ་བསོད་ནམས་སེང་གེ བླ་མ་ཆོས་རྗེ་ལ་བདག་ས་སྐྱ་ལོ་ཙཱ་བས་ཐོས་སོ། །སྤྱིར་རྒྱ་གར་ན་སྒྲུབ་ཐབས་རྒྱས་བསྡུས་གསུམ་ཡོད་པ་ལས། རྒྱས་པ་སྒྲུབ་ཐབས་ཀུན་བཏུས་སམ་རྒྱ་མཚོ་ཞེས་གྲགས་པ་སྒྲུབ་ཐབས་ཉིས་བརྒྱ་ལྷག་པ་བཞུགས་པ་བོད་ཡུལ་དུ་ཆོས་རྗེ་ས་པཎ་གྱི་དངོས་སློབ་ཡར་ལུང་པ་གྲགས་པ་རྒྱལ་མཚན་གྱི་འགྱུར། བར་པ་ཕྱེད་དང་ཉིས་བརྒྱ་པ་ཞེས་གྲགས་པ་པ་ཚབ་ཀྱིས་བསྒྱུར་བ། བསྡུས་པ་བརྒྱ་རྩར་གྲགས་པ་བ་རི་བས་བསྒྱུར་བ་འདི་རྣམས་ཡིན་པ་ལས། འདིར་སྒྲུབ་ཐབས་བསྡུས་པའི་རྗེས་གནང་ལུང་དང་བཅས་པ་ཐོབ་པའི་རྣམ་གྲངས་ནི་ཐུབ་པ་རྡོ་རྗེ་གདན་གཙོ་འཁོར་གསུམ་གྱི་སྒྲུབ་ཐབས། འཇམ་དབྱངས་བརྟན་པའི་འཁོར་ལོ་སློབ་དཔོན་བྷ་ཝ་སྐནྡྷས་མཛད་པ། ཡང་བརྟན་པའི་འཁོར་ལོ་རིན་ཆེན་བཟང་པོའི་འགྱུར། །ཚིག་ལྷུག་པའི་བརྟན་པའི་འཁོར་ལོ། ཚིག་ལྷུག་པའི་ཨ་ར་པ་ཙ་ན་ལྷ་ལྔ་དཀར་པོ་སློབ་དཔོན་པདྨ་འབྱུང་གནས་གྱིས་མཛད་པ། ཡང་ཨ་ར་པ་ཙ་ན་དཀར་པོ་ལྷ་ལྔ་སློབ་དཔོན་མི་ཕམ་བཤེས་གཉེན་གྱིས་མཛད་པ། འཇམ་དབྱངས་དམར་སེར་ཞལ་གསུམ་ཕྱག་དྲུག་པ། འཇམ་པའི་རྡོ་རྗེ་གཙོ་འཁོར་ལྔ་པ། འཇམ་དཔལ་ངག་གི་རྒྱལ་པོ་གཙོ་འཁོར་གཉིས་པ། འཇམ་དབྱངས་རྒྱལ་པོ་རོལ་པ། རིག་པ་འཛིན་པའི་སྡེ་སྣོད་ནས་གསུངས་པའི་འཇམ་དབྱངས་ཨ་ར་པ་ཙ་ན་རིག་པ་འཛིན་པའི་སྡེ་སྣོད་ཀྱིས་བསྡུས་པའི་འཇམ་དཔལ། འཇམ་དཔལ་ཡེ་ཤེས་ཀྱི་སྦྱོར་བ་ཟེར་བའི་དམིགས་པ་ཅིག འཇམ་དཔལ་ཡན་ལག་མེད་པའི་རྡོ་རྗེ། འཇམ་དབྱངས་གསུང་གི་དབང་ཕྱུག མཚན་ཡང་དག་པར་བརྗོད་པའི་འཇམ་དཔལ། འཇམ་དཔལ་དཔའ་བོ་གཅིག་པ། འཇམ་དཔལ་ཤེས་རབ་འཁོར་ལོ། །འཕྲལ་དུ་ཉམས་སུ་མྱོང་བའི་ཨ་ར་པ་ཙ་ན་ལྷ་ལྔ། གཤིན་རྗེའི་གཤེད་ནག་པོ་ཞལ་དྲུག་པ། གཤིན་རྗེའི་གཤེད་ནག་པོ་ཕྱག་གཉིས་པ། ཡང་གཤིན་རྗེའི་གཤེད་ནག་པོ་ཞལ་གསུམ་ཕྱག་དྲུག་པ། འཇམ་དཔལ་སློབ་དཔོན་པཱུ་ཛ་ན་བྷ་ཏྲས་མཛད་པ། སེང་གེ་སྒྲ་སློབ་དཔོན་ཙནྟྲ་གོ་མིས་མཛད་པ། ཧ་ལ་ཧ་ལའི་སྒྲུབ་ཐབས་ལྷན་སྐྱེས་རོལ་པས་མཛད་པ། ཁར་ས་པཱ་ཎི་ལྷ་ལྔ་རྙོག་པ་མེད་པས་མཛད་པ། སྤྱན་རས་གཟིགས་ཡི་གེ་དྲུག་པ་གཙོ་འཁོར་གཉིས་པ་ལྷན་སྐྱེས་རོལ་པས་མཛད་པ། ཧ་རི་ཧ་རི་ལ་ཞོན་པ། ཡང་ཧ་ལ་ཧ་ལའི་སྒྲུབ་ཐབས་ལྷན་སྐྱེས་རོལ་པས་མཛད་པ། པདྨ་གར་གྱི་དབང་ཕྱུག་ལྷ་དགུ་རྫོགས་པའི་སངས་རྒྱས་ཀྱིས་མཛད་པ། སྒྱུ་འཕྲུལ་དྲྭ་བའི་སྤྱན་རས་གཟིགས་དགྲ་ལས་རྣམ་པར་རྒྱལ་བས་མཛད་པ། སྒྲོལ་མའི་སྒྲུབ་ཐབས་རྡོ་རྗེ་མྱུ་གུས་མཛད་པ། སྒྲོལ་མ་དཀར་མོ་གཙོ་འཁོར་གསུམ་པ་ཡིད་བཞིན་ནོར་བུའི་རྒྱལ་པོས་མཛད་པ། སེང་ལྡེང་ནགས་སྒྲོལ་གཙོ་འཁོར་གསུམ་པ་རྫོགས་པའི་སངས་རྒྱས་ཀྱིས་མཛད་པ། སྒྲོལ་དཀར་གྱི་སྒྲུབ་ཐབས་སློབ་དཔོན་ངག་དབང་གྲགས་པའི་སློབ་མ་ཐུ་བོས་མཛད་པ། ཨུ་རྒྱན་གྱི་འོད་ཟེར་ཅན། རྟོག་པ་ལས་བྱུང་བའི་འོད་ཟེར་ཅན། རྟོག་པ་ལས་བྱུང་བའི་འོད་ཟེར་ཅན་དཀར་མོ། །མྱ་ངན་མེད་པའི་འོད་ཟེར་ཅན། ཨུ་རྒྱན་གྱི་འོད་ཟེར་ཅན་ལྷན་སྐྱེས་རོལ་པས་མཛད་པ། ཡང་ཨུ་རྒྱན་གྱི་འོད་ཟེར་ཅན། ཙུནྡའི་སྒྲུབ་ཐབས། འཛམ་སེར་ཙཎྜ་གོ་མིས་མཛད་པ། ཛཾ་ནག་དགའ་བ་བྱིན་གྱིས་མཛད་པ། ནོར་རྒྱུན་མ། ཁྲོ་གཉེར་ཅན། བྱམས་པ། ཤེར་ཕྱིན་དཀར་མོ་རྫོགས་པའི་སངས་རྒྱས་ཀྱི་མཛད་པ། ཡང་ཤེར་ཕྱིན་གྱི་སྒྲུབ་ཐབས་དགེ་འདུན་བྱིན་གྱི་སྲས་ཀྱིས་མཛད་པ། ཤེས་ཕྱིན་གྱི་སྒྲུབ་ཐབས། ཡང་ཤེར་ཕྱིན་གྱི་སྒྲུབ་ཐབས། མདོར་བསྡུས་པའི་ཤེར་ཕྱིན་གྱི་སྒྲུབ་ཐབས། མི་གཡོ་བ་སྔོན་པོའི་སྒྲུབ་ཐབས་པྲ་བྷ་ཀ་ར་ཀཱི་རྟིས་མཛད་པ། ཡང་མི་གཡོ་བ་སྔོན་པོའི་སྒྲུབ་ཐབས་གཞོན་ནུ་སྦས་པས་མཛད་པ། ཡང་གཏུམ་པོ་ཆེན་པོ། ཧཱུྃ་མཛད་རི་ཁྲོད་མ། དབྱངས་ཅན་མ་དམར་མོ། །བགེགས་དགྲ རལ་གཅིག་མ། དུག་སེལ་མ། རིག་བྱེད་མ། རྟོག་པ་ལས་གསུངས་པའི་ཀུ་རུ་ཀུལླེའི་སྒྲུབ་ཐབས་ཀླུ་སྒྲུབ་ཀྱིས་མཛད་པ། ཡང་རིག་བྱེད་མ། ཨུ་རྒྱན་ནས་འབྱུང་བའི་ཀུ་རུ་ཀུལླེའི་འཇིག་རྟེན་གསུམ་དབང་དུ་བྱེད་པའི་སྤྱན་རས་གཟིགས་ས་ར་ཧས་མཛད་པ། ནོར་རྒྱུན་མ་དང་ཇམྦྷ་ལ་ལ་གནོད་སྦྱིན་ཕོ་མོ་ཉེར་བཞིས་བསྐོར་བ། རྒྱ་ནག་སྒྲོལ་མ་རྟག་པའི་རྡོ་རྗེས་མཛད་པ། རྡོ་རྗེ་སྒྲོལ་མ་གཙོ་འཁོར་བཅུ་གཅིག གཤེད་དམར་གྱི་གཙོ་བོ་ཡབ་ཡུམ། སོ་སོ་འབྲང་མ། གཙུག་ཏོར་རྣམ་རྒྱལ། རྨ་བྱ་ཆེན་མོ། །སྟོང་ཆེན་རབ་འཇོམས། གསང་སྔགས་རྗེས་འཛིན། བསིལ་བའི་ཚལ། ཕྱིར་བཟློག་མ་ཆེན་མོ། རྒྱལ་མཚན་རྩེ་མོའི་དཔུང་རྒྱན། གཞན་གྱིས་མི་ཐུབ་མ། རྡོ་རྗེ་གྷནྡྷ་རི། གུར་མགོན་བྲམ་ཟེ་མཆོག་སྲེད་ཀྱིས་མཛད་པ། རྡོ་རྗེ་ལྕགས་སྒྲོག སྟོབས་པོ་ཆེ། གདུགས་དཀར་ཅན། རྟ་མགྲིན། ཧེ་རུ་ཀ་ཕྱག་གཉིས་པ། བདག་མེད་མ། ཡང་བདག་མེད་མ། གསེར་མདོག་ཅན་གྱི་ཤེར་ཕྱིན། རྟོག་པ་ལས་གསུངས་པའི་འོད་ཟེར་ཅན། རྡོ་རྗེ་ཕག་མོ། །རིག་བྱེད་མ། སྒྲོལ་མ་དཀར་མོ་རྫོགས་པའི་སངས་རྒྱས་ཀྱིས་མཛད་པ། དེ་ལྟར་ན་སྒྲུབ་ཐབས་བསྡུས་པར་གྲགས་པ་དེ་དག་གི་ལུང་དང་རྗེས་གནང་གི་བརྒྱུད་པ་ནི། ཡང་དག་པར་རྫོགས་པའི་སངས་རྒྱས། ཕྱག་ན་རྡོ་རྗེ། ཛེ་ཏཱ་རི། རྡོ་རྗེ་གདན་པ་ཆེ་ཆུང་གཉིས། བ་རི་ལོ་ཙཱ་བ། ས་སྐྱ་པ་ཆེན་པོ། སློབ་དཔོན་རིན་པོ་ཆེ། རྗེ་བཙུན་རིན་པོ་ཆེ། ཆོས་རྗེ་ས་སྐྱ་པཎྜི་ཏ། ཚོགས་སྒོམ་ཀུན་དགའ་དཔལ། ཉན་ཆེན་བསོད་ནམས་བརྟན་པ། བླ་མ་བསོད་ནམས་སྐྱབས། གཟུངས་ཀྱི་དཔལ། བླ་མ་དཔལ་ལྡན་ཚུལ་ཁྲིམས། ཆོས་རྗེ་ཡེ་ཤེས་རྒྱལ་མཚན། རྗེ་བཙུན་ཀུན་དགའ་བཟང་པོ། མུས་ཆེན་དཀོན་མཆོག་རྒྱལ་མཚན། མཁས་གྲུབ་དཔལ་ལྡན་རྡོ་རྗེ། རྗེ་བཙུན་དཀོན་མཆོག་འཕེལ། དེས་བདག་ལའོ། །སྒྲུབ་ཐབས་རྒྱ་མཚོ་ཞེས་བྱ་བའི་ལྷ་ཚོགས་དེ་དག་གི་རྗེས་གནང་ལུང་དང་བཅས་པ་ཐོབ་པའི་རྣམ་གྲངས་ནི། དམ་ཚིག་གསུམ་བཀོད་པའི་རྒྱལ་པོ་ཞེས་བྱ་བའི་སྒྲུབ་ཐབས་པཎྜི་ཆེན་པོ་ཀུ་མུད་ཏ་འབྱུང་བའི་བློ་གྲོས་ཞབས་ཀྱིས་མཛད་པ། དམ་ཚིག་གསུམ་གྱི་རྒྱལ་པོའི་སྒྲུབ་ཐབས་རིན་ཆེན་འབྱུང་གནས་སྦས་པའི་ཞབས་ཀྱིས་མཛད་པ། དཔལ་རྡོ་རྗེ་གདན་གྱི་མན་ངག་གི་ཆོ་ག་དང་། དཔལ་རྡོ་རྗེ་གདན་གྱི་སྒྲུབ་ཐབས། ཡང་དཔལ་རྡོ་རྗེ་གདན་གྱི་སྒྲུབ་ཐབས་ཡི་གེ་དྲུག་པའི་སྒྲུབ་ཐབས་ལྷན་ཅིག་སྐྱེས་པའི་རོལ་པས་མཛད་པ། ཟ་མ་ཏོག་བཀོད་པའི་ནང་ནས་ཕྱུང་བ་ཡི་གེ་དྲུག་པ་ཤམ་ཐབ་ཅན་གྱི་སྒྲུབ་ཐབས། དཔལ་འཇིག་རྟེན་མགོན་པོའི་སྒྲུབ་ཐབས། ཡི་གེ་དྲུག་པའི་སྒྲུབ་ཐབས། ཁ་སར་པ་ཎི་འཇིག་རྟེན་དབང་ཕྱུག་གི་སྒྲུབ་ཐབས་སློབ་དཔོན་རྙོག་པ་མེད་པས་མཛད་པ། པོ་ཏཱ་ལ་ཁ་སར་པ་ཎིའི་སྒྲུབ་ཐབས་སློབ་དཔོན་པདྨ་འབྱུང་གནས་ཀྱིས་མཛད་པ། ཁ་སར་པ་ཎའི་སྒྲུབ་ཐབས་སློབ་དཔོན་བདེ་བྱེད་ཀྱིས་མཛད་པ། དཔལ་ལྡན་མཁའ་སྤྱོད་འཇིག་རྟེན་དབང་ཕྱུག་གི་སྒྲུབ་ཐབས་ཨ་ནུ་པ་མ་རཀྵི་ཏས་ཅུང་ཟད་རྒྱས་པར་མཛད་པ། དཔལ་ལྡན་མཁའ་སྤྱོད་ཀྱི་སྒྲུབ་ཐབས། སེང་གེ་སྒྲའི་སྒྲུབ་ཐབས་པཎྜི་ཏ་ཨ་ཝ་དྷཱུ་ཏི་དཔལ་ལྡན་འཇིགས་མེད་རྡོ་རྗེའི་ཞབས་ཀྱིས་མཛད་པ། འཇིག་རྟེན་མགོན་པོའི་སྒྲུབ་ཐབས། འཇིག་རྟེན་དབང་ཕྱུག་གི་སྒྲུབ་ཐབས། སེང་གེ་སྒྲའི་གྲུབ་ཐབས། འཕགས་པ་སེང་གེ་སྒྲའི་སྒྲུབ་ཐབས། དཔལ་ལྡན་སེང་གེ་སྒྲའི་སྒྲུབ་ཐབས། འཇིག་རྟེན་དབང་ཕྱུག་གི་དབང་ཕྱུག་ཧ་ལ་ཧཱ་ལ་ཧཱ་ལའི་སྒྲུབ་ཐབས། ཧ་ལ་ཧཱ་ལའི་སྒྲུབ་ཐབས་ལྷན་སྐྱེས་རོལ་པས་མཛད་པ། རྡོ་རྗེ་ཆོས་ཀྱི་སྒྲུབ་ཐབས་ཆོ་ག་བསྡུས་པ། པདྨ་གར་གྱི་དབང་ཕྱུག་གི་སྒྲུབ་ཐབས་སངས་རྒྱས་ཀྱིས་མཛད་པ། པདྨ་གར་གྱི་དབང་ཕྱུག་གིས་སྒྲུབ་ཐབས། ཧ་རི་ཧ་རི་ལ་ཞོན་པར་གྱུར་པའི་སྒྲུབ་ཐབས། ཧ་རི་ཧ་རི་ཧ་རི་ལ་ཞོན་པར་གྱུར་པའི་སྒྲུབ་ཐབས་སངས་རྒྱས་ཀྱིས་གསུངས་པ། འཇིག་རྟེན་གསུམ་པོ་དབང་དུ་བྱེད་པའི་འཇིག་རྟེན་དབང་གི་སྒྲུབ་ཐབས་ས་ར་ཧའི་ཞབས་ཀྱིས་མཛད་པ། འཇིག་རྟེན་གསུམ་དབང་དུ་བྱེད་པའི་འཇིག་རྟེན་དབང་ཕྱུག་གི་སྒྲུབ་ཐབས། འཇིག་རྟེན་དབང་ཕྱུག་དམར་པོའི་སྒྲུབ་ཐབས། འཇིག་རྟེན་དབང་ཕྱུག་གི་ལྷག་པར་དབང་དུ་བྱ་བའི་ཆོ་ག འཕགས་པ་སྤྱན་རས་གཟིགས་དབང་ཕྱུག་མགྲིན་པ་སྔོན་པོ་ཅན་གྱི་སྒྲུབ་ཐབས་སྒྱུ་འཕྲུལ་དྲྭ་བའི་རིམ་པའི་འཕགས་པ་སྤྱན་རས་གཟིགས་དབང་ཕྱུག་གི་སྒྲུབ་ཐབས། པདྨའི་ཕྱག་གི་གཟུངས་ཉེ་བར་སྤྱོད་པ་དང་བཅས་པ་སྲན་མ་མ་ཤའི་ཞལ་གྱི་གཟུངས། འཇིག་རྟེན་དབང་ཕྱུག་དོན་ཡོད་ཞགས་པའི་སྒྲུབ་ཐབས། དཔལ་ལྡན་འཇིག་རྟེན་གསུམ་པོ་དབང་དུ་བྱེད་པའི་འཕགས་པ་བྷཱུ་ག་མའི་སྒྲུབ་ཐབས་སློབ་དཔོན་ཤཱུ་ནྱ་ཏཱ་ས་མཱ་དྷི་བཛྲ་པ་དའི་ཞབས་ཀྱིས་མཛད་པ། དཔལ་ལྡན་འཇིག་རྟེན་མགོན་པོའི་སྒྲུབ་ཐབས་སློབ་དཔོན་བྷ་ཝ་སྐནྡྷས་མཛད་པ། ཚིག་ལྷུག་པའི་བརྟན་པའི་འཁོར་ལོའི་སྒྲུབ་ཐབས། འཇམ་དཔལ་སེང་གེ་སྒྲའི་སྒྲུབ་ཐབས། འཇམ་དཔལ་ངག་གིས་རྒྱལ་པོའི་སྒྲུབ་ཐབས་པཎྜི་ཏ་དཔལ་ཡིད་བཞིན་ནོར་བུས་མཛད་པ། དཔལ་ལྡན་ངག་གི་རྒྱལ་པོའི་སྒྲུབ་ཐབས། ཡང་ངག་གི་རྒྱལ་པོའི་སྒྲུབ་ཐབས། འཇམ་པའི་དབྱངས་ཀྱི་སྒྲུབ་ཐབས། ད